**การพัฒนารูปแบบการเสริมสร้างสมรรถนะครูด้านการจัดการเรียนรู้เชิงรุกของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี**

**อลิษา ถิ่นใหญ่1, ชุมศักดิ์ อินทร์รักษ์2, รมย์รัมภา ณัฐธัญอติรุจ3**

**1,2,3สาขาวิชาการบริหารการศึกษา คณะสหวิทยาการ มหาวิทยาลัยคริสเตียน**

**1E-mail:** **Papirut@yahoo.co.th**, **2E-mail:** **choomintarak@gmail.com****, 3E-mail: teew.supawadee@hotmail.com**

**บทคัดย่อ**

การวิจัยนี้มีกำหนดวัตถุประสงค์เพื่อ 1) ศึกษาปัญหาการเสริมสร้างสมรรถนะครูด้านการจัดการเรียนรู้เชิงรุก 2) ออกแบบและสร้างรูปแบบ 3) ประเมินรูปแบบ 4) เปรียบเทียบผลการทดลองใช้รูปแบบระหว่างก่อนและหลังการทดลอง 5) ศึกษาผลการใช้รูปแบบด้านประสิทธิภาพ ด้านประสิทธิผล และด้านคุณค่า ประชากรที่ใช้ในการศึกษาสภาพปัญหา คือ โรงเรียนขนาดใหญ่ จำนวน 1 โรงเรียน โดยมีผู้ให้ข้อมูลประกอบด้วย 1) ผู้อำนวยการ 2) รองผู้อำนวยการ 3) หัวหน้างานวิชาการ 4) ครู รวมทั้งสิ้น 60 คน กลุ่มตัวอย่างที่ใช้ในการทดลองคือ ผู้อำนวยการ รองผู้อำนวยการ หัวหน้างานวิชาการ และ ครู โรงเรียนทองผาภูมิวิทยา เป็นผู้ร่วมปฏิบัติการทดลอง จำนวนทั้งสิ้น 14 คน เครื่องมือที่ใช้ในการวิจัยประกอบด้วย แบบสอบถาม รูปแบบ แบบประเมิน แบบทดสอบก่อนและหลัง และแบบประเมินประสิทธิภาพ ประสิทธิผล และคุณค่า และการหาค่าความสอดคล้องของข้อคำถามกับวัตถุประสงค์โดยผู้ทรงคุณวุฒิ จำนวน 5 คน สถิติที่ ใช้ในการวิเคราะห์ข้อมูล ได้แก่ ความถี่ ร้อยละ ค่าเฉลี่ย ส่วนเบี่ยงเบนมาตรฐาน ค่าที (t-test) และการวิเคราะห์เนื้อหา

ผลการวิจัยพบว่า สภาพปัญหาที่เกี่ยวข้องกับการเสริมสร้างสมรรถนะครูด้านการจัดการเรียนรู้เชิงรุกในโรงเรียนขนาดใหญ่โดยภาพรวมอยู่ในระดับมาก รูปแบบที่ออกแบบและสร้างขึ้นคือ “SEPP Model” โดยประกอบด้วย คือ 1) วิเคราะห์สภาพองค์กร 2) การเสริมสร้างพลัง 3) การสร้างข้อตกลง 4) การจัดชุมชนแห่งการเรียนรู้วิชาชีพ 5) การนิเทศ กำกับติดตาม ผลการประเมินรูปแบบมีค่าความสอดคล้องของข้อคำถามกับวัตถุประสงค์ (IOC) อยู่ระหว่าง 0.80 – 1.00 เปรียบเทียบผลการทดลองพบว่าหลังการทดลองมีค่าเฉลี่ยสูงกว่าก่อนการทดลอง อย่างมีนัยสำคัญทางสถิติที่ระดับ .01 ผลการใช้รูปแบบในด้านประสิทธิภาพ ประสิทธิผล และด้านคุณค่า อยู่ในระดับมากที่สุด และมีข้อเสนอแนะในการนำรูปแบบไปใช้เพื่อเป็นนวัตกรรมทางการบริหารการศึกษาต่อไป

**คำสำคัญ:** การเสริมสร้างสมรรถนะครู, การจัดการเรียนรู้เชิงรุก

**Development of Teacher Competency Promoting Model about**

**Active Learning Management of Large-sized Secondary Schools under**

**the Secondary Educational Service Area Office Kanchanaburi**

**Alisa Tinyai1, Choomsak Intarak2, Rhoamrumpha Natthunatiruj3**

**Master of Education Program in Educational Administration, Christian University Thailand**

**1E-mail:** **Papirut@yahoo.co.th**, **2E-mail:** **choomintarak@gmail.com****, 3E-mail: teew.supawadee@hotmail.com**

**ABSTRACT**

The purposes of this research were to 1) study the problems of development of teacher competency promoting model about active learning management of large-sized secondary schools under the secondary educational service area office Kanchanaburi, 2) design and create the model, 3) evaluate the model, 4) compare the results between pre and posttest, 5) study the effect of using model on efficiency, effectiveness, and value. The population for study the problems were 12 schools by purposive sampling. The respondents were the directors, deputy directors, heads of academic apartment, and teacher totally 60 respondents. The sample in the experiment was 14 participants of Thongphaphumwhithaya totally. The instruments were opinionnaire, the constructed model, evaluation form, pre and posttest experiment form, and evaluation for efficiency, effectiveness, and value form. The statistical analysis were frequency, percentage, arithmetic mean, standard deviation, t-test, and content analysis.

The results revealed that the problems of development of teacher competency promoting model about active learning management of large-sized secondary schools under the secondary educational service area office Kanchanaburi was at high performance. The model named “SEPPS Model” composed of (1) S : SWOT analysis , (2) E : Empowerment, (3) P : Performance Agreement , (4) P : Professional Learning Community, (5)S : Supervision. The result of model evaluation by IOC testing was between 0.80-1.00. For the comparison of pre and posttest, found that the posttest was higher than pretest with statistically significant at the .01 level. The effects of using model for efficiency, effectiveness, and value were the highest levels. For the suggestion, there should be implemented the model to be educational administration innovation.

**Keywords:** Teacher Competency Promoting Model, Active Learning Management

**บทนำ**

ในโลกศตวรรษที่ 21 การศึกษาในประเทศไทยมีการเปลี่ยนแปลงในทุกๆด้านอย่างรวดเร็ว ในสภาพแวดล้อมที่ประเทศต่างๆทั่วโลกได้มีการติดต่อสื่อสารเชื่อมโยงกันมากยิ่งขึ้นด้วยระบบการสื่อสารที่ไร้พรหมแดน  ซึ่งระบบการศึกษาจำเป็นต้องปรับเปลี่ยนให้ทันต่อการเปลี่ยนแปลงที่เกิดขึ้นอย่างรวดเร็วเพื่อสนองความต้องการของสังคมแห่งการเรียนรู้และตลาดแรงงานทั้งในประเทศและนอกประเทศโดยผู้นำนโยบายด้านการศึกษาของประเทศไทยจะต้องคำนึงถึงการศึกษาที่เน้นการเตรียมความพร้อมให้เยาวชนในด้านทักษะที่จำเป็นต่อการใช้ชีวิตและสอดคล้องกับสังคมในอนาค ซึ่งจะเห็นได้ว่าประเทศไทยได้ดำเนินการปรับปรุง เปลี่ยนแปลง และพัฒนาการศึกษาขั้นพื้นฐานอย่างต่อเนื่อง ทั้งนี้ยุทธศาสตร์ด้านการศึกษาและการพัฒนารวมทั้งการปฏิรูประบบการศึกษาที่กำลังเกิดขึ้นในประเทศไทยมุ่งเป้าหมายเพื่อตอบสนองต่อปัญหา แต่ความท้าทายของไทยคือจะทำอย่างไรจึงจะสร้างการเปลี่ยนแปลงที่ยั่งยืนในชั้นเรียนทั่วประเทศ และเราจะปรับปรุงวิธีการเรียนการสอนที่ให้ความสำคัญต่อการพัฒนาสมรรถนะและทักษะของผู้เรียนได้อย่างไร

จากสภาวการณ์แห่งการเปลี่ยนแปลงเหล่านี้ ส่งผลให้การจัดการเรียนรู้แบบเก่าที่เน้นการป้อนความรู้จากครูผู้สอนเพียงอย่างเดียวหรือที่เรียกว่า “ครูเป็นศูนย์กลาง” ไม่สามารถพัฒนาผู้เรียนให้สามารถเกิดสมรรถนะสำคัญต่อการเป็นผู้แสวงหาความรู้ หรือคัดกรองข้อมูล ความรู้ด้วยตนเองได้ ดังนั้น ครูผู้สอนจึงจำเป็นอย่างยิ่งที่ต้องเปลี่ยนแปลงวิธีการจัดการเรียนการสอน ให้ตอบรับกับการเปลี่ยนแปลงของสังคม เทคโนโลยี และการเรียนรู้ของผู้เรียน จากการที่ผู้สอนคือผู้ถ่ายทอด เป็นผู้ให้ความรู้ปรับเปลี่ยนบทบาทกลายเป็นผู้ชี้แนะ (ยุภาลัย มะลิซ้อน, 2563) ดังนั้นครูผู้สอนจึงเป็นบุคคลที่มีความสำคัญมากในกระบวนการจัดการเรียนรู้ โดยการจัดการศึกษาเพื่อพัฒนาให้นักเรียน ประสบความสำเร็จมีสมรรถนะของคนในศตวรรษที่ 21 ซึ่งขึ้นอยู่กับครูผู้สอน ดังนั้น การพัฒนานักเรียนจึงต้องพัฒนาครูผู้สอนให้มีความรู้ ทักษะ และสมรรถนะในศตวรรษที่ 21 ซึ่งสำนักงานเขตพื้นที่การศึกษามัธยมศึกษากาญจนบุรีให้ความสำคัญกับการออกแบบระบบการจัดการเรียนการสอนของครูใหม่ โดยนํานวัตกรรมที่หลากหลาย ทันสมัยมาใช้ในการบริหารจัดการ ปรับเปลี่ยนบทบาทครูการเพิ่มประสิทธิภาพระบบบริหารจัดการศึกษาและการพัฒนาระบบการเรียนรู้ตลอดชีวิต เพื่อพัฒนาผู้เรียนให้สามารถกำกับการเรียนรู้ที่เหมาะสมกับตนเองได้อย่างต่อเนื่องแม้จะออกจากระบบการศึกษาแล้ว (สำนักงานเขตพื้นที่การศึกษามัธยมศึกษากาญจนบุรี, 2565) จากแนวทางดังกล่าวผู้วิจัยได้สังเคราะห์รูปแบบจากการศึกษาสภาพปัญหา ทฤษฎี และงานวิจัยที่เกี่ยวข้อง ในด้านการวิเคราะห์สภาพองค์กร (SWOT Analysis) การวิเคราะห์ จุดเด่น จุดด้อย หรือสิ่งที่อาจเป็นปัญหาสำคัญในการดำเนินงานสู่สภาพที่ต้องการในอนาคต (Vision) เพื่อเป็นข้อมูลพื้นฐานในการตัดสินใจในการวางแผนการเสริมสร้างพลัง (Empowerment) ให้ความรู้และชี้แนะในการปฏิบัติงานเพื่อเพิ่มทักษะที่จำเป็นต่อการเปลี่ยนแปลงตามขั้นตอนในการพัฒนาสมรรถนะครูโดยการฝึกอบรมครูเชิงปฏิบัติติการ การสร้างข้อตกลง (Performance Agreement) การร่วมกันระหว่างครูผู้สอนกับผู้บริหารสถานศึกษาทำข้อตกลงร่วมกันในการสอนเชิงรุก เพื่อจัดการเรียนการสอนในชั้นเรียนการจัดชุมชนแห่งการเรียนรู้วิชาชีพ (Professional Learning Community) การมีการเรียนรู้ร่วมกันในการจัดการเรียนรู้เชิงรุกโดยใช้กระบวนการชุมชนแห่งการเรียนรู้ในกลุ่มสาระการเรียนรู้เดียวกันขั้นตอน การนิเทศ กำกับ ติดตาม (Supervision) การให้คำปรึกษาและการกำกับ ติดตาม แนะนำ โดยใช้กระบวนการการนิเทศภายในด้วยกระบวนการชี้แนะและระบบพี่เลี้ยง (Coaching and Monitoring) เป็นการให้คำปรึกษาจากผู้นิเทศเพื่อนำไปสู่การปรับปรุงการจัดการเรียนรู้เชิงรุก (Active Learning)

จากความสำคัญดังกล่าวทำให้ผู้วิจัยสนใจจัดทำรูปแบบการเสริมสร้างสมรรถนะครูด้านการจัดการเรียนรู้เชิงรุก (Active Learning) เพื่อใช้เป็นเครื่องมือในการพัฒนาครูให้มีความรู้ ความสามารถในการจัดการเรียนรู้เชิงรุก (Active Learning) อย่างเหมาะสม สอดคล้องกับความต้องการของครูและสถานศึกษา เพื่อให้ครูมีรูปแบบแนวคิดใหม่ๆ ที่จะสร้างสรรค์และนำไปประยุกต์ใช้ให้เกิดการพัฒนาคน พัฒนางานด้านการจัดการเรียนรู้อย่างมีประสิทธิภาพต่อไป

**วัตถุประสงค์การวิจัย**

1. เพื่อศึกษาสภาพปัญหาของการเสริมสร้างสมรรถนะครูด้านการจัดการเรียนรู้เชิงรุก ของโรงเรียนมัธยมศึกษา ขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี

2. เพื่อออกแบบและสร้างรูปแบบการเสริมสร้างสมรรถนะครูด้านการจัดการเรียนรู้เชิงรุก ของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี

3. เพื่อประเมินรูปแบบการเสริมสร้างสมรรถนะครูด้านการจัดการเรียนรู้เชิงรุกของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี

4. เพื่อเปรียบเทียบผลการทดลองใช้รูปแบบการเสริมสร้างสมรรถนะครูด้านการจัดการเรียนรู้เชิงรุก ของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ระหว่างก่อนและหลังการทดลอง

5. เพื่อศึกษาผลการใช้รูปแบบการการเสริมสร้างสมรรถนะครูด้านการจัดการเรียนรู้เชิงรุก ของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ด้านประสิทธิภาพ ด้านประสิทธิผล และด้านคุณค่า

**สมมติฐานการวิจัย**

 1. สมรรถนะดานการจัดการเรียนรูเชิงรุกของครูโรงเรียนมัธยมศึกษาขนาดใหญสังกัดสํานักงานเขตพื้นที่การศึกษามัธยมศึกษากาญจนบุรี หลังการทดลองใชรูปแบบสูงกวากอนการทดลอง

2. ผลการใช้รูปแบบการเสริมสร้างสมรรถนะครูด้านการจัดการเรียนรู้เชิงรุก ของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ด้านประสิทธิภาพ ด้านประสิทธิผล และด้านคุณค่า อยู่ในระดับมาก

**วิธีดำเนินการวิจัย**

**1. ประชากรและกลุ่มตัวอย่าง**

 1.1 ประชากรที่ใช้ในการวิจัยครั้งนี้ ได้แก่ โรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี จำนวน 12 โรง และมีผู้ให้ข้อมูลแบบเจาะจงโรงละ 5 คนประกอบด้วย 1) ผู้อำนวยการ 2) รองผู้อำนวยการ 3) หัวหน้างานบริหารวิชาการ 4) และครูผู้สอน รวมจำนวนทั้งสิ้น 60 คน เพื่อศึกษาสภาพปัญหาการเสริมสร้างสมรรถนะครูด้านการจัดการเรียนรู้เชิงรุกสังกัดสำนักงานเขตพื้นที่การศึกษามัธยมศึกษากาญจนบุรี

 1.2 กลุ่มตัวอย่างสำหรับการวิจัยครั้งนี้ ได้แก่ โรงเรียนทองผาภูมิวิทยา ผู้ร่วมปฏิบัติการทดลอง ได้แก่ ผู้อำนวยการ รองผู้อำนวยการ หัวหน้างานบริหารวิชาการ และครูผู้สอนของสถานศึกษา ปีการศึกษา 2565 โดยใช้วิธีการเลือกแบบเจาะจง (Purposive Sampling) จำนวน 14 คน

**2. เครื่องมือที่ใช้ในการวิจัย**

เครื่องมือที่ใช้ในการศึกษาวิจัยครั้งนี้ ประกอบด้วย

2.1 แบบสอบถามเกี่ยวกับสภาพปัญหาของการเสริมสร้างสมรรถนะครูด้านการจัดการเรียนรู้เชิงรุก ของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี

 2.2 แบบประเมินความตรงเชิงเนื้อหา (IOC) ของแบบสอบถามความคิดเห็นเกี่ยวกับสภาพปัญหาของการเสริมสร้างสมรรถนะครูด้านการจัดการเรียนรู้เชิงรุก ของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี

 2.3 รูปแบบการเสริมสร้างสมรรถนะครูด้านการจัดการเรียนรู้เชิงรุก “SEPPS Model”

 2.4 แบบสอบถามประเมินรูปแบบการเสริมสร้างสมรรถนะครูด้านการจัดการเรียนรู้

เชิงรุก “SEPPS Model” โดยวัดค่าความสอดคล้องของรูปแบบกับวัตถุประสงค์ (IOC: Index of Item-Objective Congruence)

 2.5 แผนปฏิบัติการทดลองรูปแบบการเสริมสร้างสมรรถนะครูด้านการจัดการเรียนรู้เชิงรุก ประกอบด้วยกิจกรรมตามรูปแบบ SEPPS

 2.6 แบบประเมินก่อนและหลังการทดลองตามแผนปฏิบัติการ

 2.7 แบบประเมินประสิทธิภาพ ประสิทธิผล และคุณค่า ในการใช้รูปแบบการเสริมสร้างสมรรถนะครูด้านการจัดการเรียนรู้เชิงรุก

 2.8 แบบประเมินความตรงเชิงเนื้อหา (IOC: Index of Item Objective Congruence)

ด้านประสิทธิภาพ ด้านประสิทธิผล และด้านคุณค่าในการใช้รูปแบบการเสริมสร้างสมรรถนะครูด้านการจัดการเรียนรู้เชิงรุก

**3. การเก็บรวบรวมข้อมูล**

การวิจัยครั้งนี้ ผู้วิจัยดำเนินการเก็บรวบรวมข้อมูลตามลำดับขั้นตอนดังนี้

3.1 การศึกษาสภาพปญหาของการเสริมสร้างสมรรถนะครูด้านการจัดการเรียนรู้เชิงรุก ของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ด้วยแบบสอบถามเกี่ยวกับสภาพปัญหาของการเสริมสร้างสมรรถนะครูด้านการจัดการเรียนรู้เชิงรุก ของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี

3.2 ผู้วิจัยออกแบบและสร้างรูปแบบการเสริมสร้างสมรรถนะครูด้านการจัดการเรียนรู้เชิงรุก ของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ตามกรอบแนวคิดทฤษฎีที่เกี่ยวข้องกับการเสริมสร้างสมรรถนะครูด้านการจัดการเรียนรู้เชิงรุก

3.3 ผู้วิจัยประสานงานกับสถานศึกษาเก็บข้อมูลและทดลองใช้รูปแบบการเสริมสร้างสมรรถนะครูด้านการจัดการเรียนรู้เชิงรุก กับผู้บริหารโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี

3.4 ผู้วิจัยประชุมชี้แจงผู้บริหารและครูที่เป็นกลุ่มทดลองโรงเรียนทองผาภูมิวิทยา

3.5 ผู้วิจัยทดลองใช้รูปแบบตามแผนปฏิบัติการโดยใช้ระยะเวลา 1 ภาคเรียน โดยให้มีการประเมินก่อนการใช้รูปแบบและมีการประเมินหลังใช้รูปแบบ

3.6 ผู้วิจัยเก็บข้อมูลโดยใช้แบบสอบถามหลังการทดลองใช้รูปแบบโดยใช้แบบประเมินความคิดเห็นเกี่ยวกับผลของการใช้รูปแบบ ซึ่งประกอบไปด้วย ด้านประสิทธิภาพ ด้านประสิทธิผล และด้านคุณค่า ของผู้บริหารในโรงเรียนทองผา ภูมิวิทยา

**4. การวิเคราะห์ข้อมูล**

4.1 ข้อมูลพื้นฐานของผู้ตอบแบบสอบถาม และผู้ให้ข้อมูลการทดลองครั้งนี้ ใช้จำนวนและค่าร้อยละ (Percentage)

4.2 ระดับปัญหาของการเสริมสร้างสมรรถนะครูด้านการจัดการเรียนรู้เชิงรุก ของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรีใช้สถิติค่าเฉลี่ย (Arithmetic Mean) และส่วนเบี่ยงเบนมาตรฐาน (Standard Deviation)

4.3 หาประสิทธิภาพของรูปแบบที่ผู้วิจัยสร้างขึ้นและการตรวจสอบคุณภาพเครื่องมือการวิจัยโดยผู้ทรงคุณวุฒิ ใช้ค่าความสอดคล้องระหว่างวัตถุประสงค์กับเนื้อหารายข้อ (IOC: Index of item objective congruence)

 4.4 การเปรียบเทียบผลการทดลองใช้การเสริมสร้างสมรรถนะครูด้านการจัดการเรียนรู้เชิงรุก ระหว่างก่อนการทดลองและหลังการทดลอง ใช้สถิติวิเคราะห์การทดสอบค่าทีแบบจับคู่ (Paired Sample t-test)

 4.5 ผลการใช้การเสริมสร้างสมรรถนะครูด้านการจัดการเรียนรู้เชิงรุก ด้านประสิทธิภาพ ด้านประสิทธิผล และ ด้านคุณค่าใช้สถิติค่าเฉลี่ย (Arithmetic Mean) และส่วนเบี่ยงเบนมาตรฐาน (Standard Deviation)

**ผลการวิจัย**

ผลการวิจัยเรื่อง “การพัฒนารูปแบบการเสริมสร้างสมรรถนะครูด้านการจัดการเรียนรู้เชิงรุกของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี” ผูวิจัยไดสรุปผลการศึกษาไวดังนี้

1. ผลการศึกษาสภาพปัญหาการเสริมสร้างสมรรถนะครูด้านการจัดการเรียนรู้เชิงรุกของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ผู้วิจัยวิเคราะห์ข้อมูลโดยใช้ค่าเฉลี่ย (arithmetic mean : $\overbar{x}$) ส่วนเบี่ยงเบนมาตรฐาน (standard deviation : S.D.) แล้วนำค่าเฉลี่ยไปเทียบกับเกณฑ์ตามแนวคิดของลิเคิร์ท (Likert’s rating scales) ในภาพรวม ดังตารางที่ 1

ตารางที่ 1 ผลการศึกษาสภาพปัญหาการเสริมสร้างสมรรถนะครูด้านการจัดการเรียนรู้เชิงรุกของโรงเรียนมัธยมศึกษา ขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี

(n = 60)

|  |  |  |  |
| --- | --- | --- | --- |
| **สภาพปัญหา** | $$\overbar{x}$$ | **S.D.** | **ระดับปัญหา** |
| 1. ศึกษาสภาพปัญหา ด้านการเรียนรู้เชิงรุกของผู้เรียน | 4.08 | 0.67 | มาก |
| 2. ประชุมครูและบุคลากรทางการศึกษา วิเคราะห์จุดแข็ง จุดอ่อน โอกาส อุปสรรค | 4.25 | 0.75 | มาก |
| 3. มีกระบวนการกำหนดวิสัยทัศน์ในการพัฒนาโรงเรียนไปสู่การจัดการเรียนรู้เชิงรุก | 4.25 | 0.87 | มาก |
| 4. สำรวจความต้องการในการจัดการเรียนรู้เชิงรุก | 4.42 | 0.79 | มาก |
| 5. การกำหนดวางแผนจัดทำ ออกแบบ การจัดการเรียนรู้เชิงรุก | 3.92 | 0.67 | มาก |
| 6. สร้างความเข้าใจว่าการจัดการเรียนรู้เชิงรุกคืออะไร | 4.33 | 0.78 | มาก |
| 7. ส่งเสริมครูให้เห็นถึงความสำคัญของการจัดการเรียนรู้เชิงรุก | 4.00 | 0.95 | มาก |
| 8. การสร้างแรงบันดาลใจให้ครูต้องการเป็นส่วนหนึ่งของการเปลี่ยนแปลงการจัดการเรียนรู้เชิงรุก | 4.33 | 0.78 | มาก |
| 9. การให้ความรู้และชี้แนะในการปฏิบัติงานเพื่อเพิ่มทักษะที่จำเป็นต่อการเปลี่ยนแปลงตามขั้นตอนในการพัฒนาสมรรถนะครู | 4.50 | 0.91 | มากที่สุด |
| 10. อบรมให้ความรู้เมุ่งเน้นให้ครูมีทักษะการจัดการเรียนรู้เชิงรุก | 3.92 | 0.90 | มาก |
| 11. ประเมินการจัดการเรียนรู้เชิงรุกที่ชัดเจน | 4.08 | 0.90 | มาก |

ตารางที่ 1 ผลการศึกษาสภาพปัญหาการเสริมสร้างสมรรถนะครูด้านการจัดการเรียนรู้เชิงรุกของโรงเรียนมัธยมศึกษา ขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี

(n = 60)

|  |  |  |  |
| --- | --- | --- | --- |
| **สภาพปัญหา** | $$\overbar{x}$$ | **S.D.** | **ระดับปัญหา** |
| 12. การร่วมกันระหว่างครูผู้สอนกับผู้บริหารสถานศึกษาทำข้อตกลงร่วมกันในการสอนเชิงรุก เพื่อจัดการเรียนการสอนในชั้นเรียน | 4.42 | 0.90 | มาก |
| 13. มีผลการปฏิบัติงาน ด้านการจัดการเรียนรู้ ที่ส่งเสริมการจัดการเรียนรู้เชิงรุกและสนับสนุนการจัดการเรียนรู้เชิงรุก | 4.25 | 0.87 | มาก |
| 14. มีเป็นประเด็นท้าทายในการพัฒนาผลลัพธ์การเรียนรู้แสดงถึงการปรับประยุกต์ แก้ไขปัญหา ริเริ่ม พัฒนา คิดค้น สร้างการเปลี่ยนแปลงด้วยกระบวนการจัดการเรียนรู้เชิงรุก | 4.25 | 0.87 | มาก |
| 15. มีส่วนร่วมในการประชุมปรึกษาหารือเพื่อกำหนดประเด็นการพัฒนา | 4.17 | 0.84 | มาก |
| 16. มีการค้นคว้าปัญหา จัดเตรียมข้อมูล ความรู้การจัดการเรียนรู้เชิงรุก เพื่อนำมาใช้แลกเปลี่ยนชุมชนแห่งวิชาชีพ หรือ (PLC) | 4.08 | 0.90 | มาก |
| 17. แลกเปลี่ยนวิธีการ เทคนิคในจัดการเรียนรู้เชิงรุกในกลุ่มสาระ | 4.25 | 0.87 | มาก |
| 18. นำความรู้ในการจัดการเรียนรู้เชิงรุกที่ได้ไปใช้และแลกเปลี่ยนมาประยุกต์ใช้กับความรู้เดิม | 4.17 | 0.84 | มาก |
| 19. นำเสนอกิจกรรมการแก้ปัญหา ให้ผู้เชี่ยวชาญให้ข้อเสนอแนะ | 4.33 | 0.65 | มาก |
| 20. สังเกตการสอนในกลุ่มสาระตามเวลาที่กำหนด | 4.42 | 0.79 | มาก |
| 21. บันทึกข้อดี ข้อเสีย และนำเสนอในเชิงบวก | 4.33 | 0.78 | มาก |
| 22. มีการวิเคราะห์ข้อมูล Teacher กับ Supervisor | 4.08 | 0.79 | มาก |
| 23. วางแผน Teacher กับ coachในการออกแบบการเรียนรู้ | 4.17 | 0.84 | มาก |
| 24. สังเกตการปฏิบัติการสอน | 4.42 | 0.79 | มาก |
| 25. สะท้อนผล เป็นการประชุมหลังการสอนของ Teacher เพื่อสะท้อนคิดแบบกัลยาณมิตร โดย Coach และ Mentor รวมทั้ง Supervisor ด้วย | 4.33 | 0.78 | มาก |
| รวม | 4.39 | 0.60 | มาก |

จากตารางที่ 1 สภาพปัญหาการเสริมสร้างสมรรถนะครูด้านการจัดการเรียนรู้เชิงรุกของโรงเรียนมัธยมศึกษา ขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี โดยภาพรวมอยู่ในระดับมาก ($\overbar{x} $= 4.39, S.D. = 0.60) เมื่อพิจารณาเป็นรายข้อพบว่า สภาพปัญหาที่โดยเรียงลำดับค่าเฉลี่ยจากมากไปน้อย ได้แก่ การให้ความรู้และชี้แนะในการปฏิบัติงานเพื่อเพิ่มทักษะที่จำเป็นต่อการเปลี่ยนแปลงตามขั้นตอนในการพัฒนาสมรรถนะครู ($\overbar{x} $= 4.50, S.D. = 0.91) สำรวจความต้องการในการจัดการเรียนรู้เชิงรุก ($\overbar{x} $= 4.42, S.D. = 0.79) การร่วมกันระหว่างครูผู้สอนกับผู้บริหารสถานศึกษาทำข้อตกลงร่วมกันในการสอนเชิงรุกเพื่อจัดการเรียนการสอนในชั้นเรียน ($\overbar{x} $= 4.42, S.D. = 0.90) และสังเกตการปฏิบัติ การสอน ($\overbar{x} $= 4.42, S.D. = 0.79)

2. ผลการออกแบบและสร้างรูปแบบการเสริมสร้างสมรรถนะครูด้านการจัดการเรียนรู้เชิงรุกของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ผู้วิจัยได้ออกแบบและสร้างการเสริมสร้างสมรรถนะครูด้านการจัดการเรียนรู้เชิงรุก โดยการวิเคราะห์และสังเคราะห์ขั้นตอนและกระบวนการจากวงจรคุณภาพหรือวงจรเดมิ่ง (Deming Cycle) กระบวนการปรับตัวรายบุคคล (ADKAR) ของบริษัทโปรไซ (Prosci, 1998) สำนักงานคณะกรรมการข้าราชการครูและบุคลากรทางการศึกษา (2564) หลักเกณฑ์และวิธีการประเมินตำแหน่งและวิทยฐานะข้าราชการครูและบุคลากรทางการศึกษา หมวด 2 ข้อตกลงในการพัฒนางาน Performance Agreement และผลการวิจัยที่เกี่ยวข้องของมยุรี เจริญศิริ (2563) มากำหนดรูปแบบทั้ง 5 องค์ประกอบ เป็นรูปแบบ SEPPS (SEPPS MODEL) ได้แก่ 1) วิเคราะห์สภาพองค์กร (SWOT Analysis-S) 2) การเสริมสร้างพลัง(Empowerment-E) 3) การสร้างข้อตกลง(Performance Agreement-P) 4) การจัดชุมชนแห่งการเรียนรู้วิชาชีพ (Professional Learning Community-P) และ 5) การนิเทศ กำกับติดตาม(Supervision-S)

3. ผลการประเมินรูปแบบจากผู้ทรงคุณวุฒิ 5 คน ปรากฎว่าผู้ทรงคุณวุฒิเห็นด้วยกับหลักการ วัตถุประสงค์ กระบวนการ และเป้าหมายของรูปแบบ โดยค่าความสอดคล้อง (IOC) ซึ่งมีค่าระหว่าง 0.80 – 1.00 จึงเห็นว่ารูปแบบดังกล่าวสามารถนำไปทดลองกับกลุ่มปฏิบัติการทดลองได้

4. ผลการเปรียบเทียบการทดลองใช้รูปแบบการเสริมสร้างสมรรถนะครูด้านการจัดการเรียนรู้เชิงรุกของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ระหว่างก่อนและหลังใช้รูปแบบการเสริมสร้างสมรรถนะครูด้านการจัดการเรียนรู้เชิงรุก ของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ผู้วิจัยวิเคราะห์ข้อมูลโดยใช้ค่าเฉลี่ย (arithmetic mean : $\overbar{x}$*)* ส่วนเบี่ยงเบนมาตรฐาน (standard deviation : S.D.) และใช้สถิติ t-test ปรากฏผลในภาพรวม ดังตารางที่ 2

ตารางที่ 2 ผลการเปรียบเทียบสมรรถนะครูด้านการจัดการเรียนรู้เชิงรุกระหว่างก่อนและหลังใช้รูปแบบการเสริมสร้างสมรรถนะครูด้านการจัดการเรียนรู้เชิงรุก ของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี

**Paired Samples Statistics**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | **n** |  | **Mean** | **Std. Deviation** | **t** | **Sig. (2-tailed)** |
| Pair 1 pretest |  | 14 |  | 3.37 | 0.65 | 4.098 | .000 |
|  posttest |  | 14 |  | 4.34 | 0.38 |

จากตารางที่ 2 ผลการทดลองใช้รูปแบบการเสริมสร้างสมรรถนะครูด้านการจัดการเรียนรู้เชิงรุกของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ระหว่างก่อนและหลังมีความแตกต่างกันอย่างมีนัยสำคัญทางสถิติที่ระดับ .01 โดยสมรรถนะครูด้านการจัดการเรียนรู้เชิงรุกหลังใช้รูปแบบการเสริมสร้างสมรรถนะครูด้านการจัดการเรียนรู้เชิงรุก สูงกว่าก่อนการทดลอง ซึ่งสอดคล้องกับสมมติฐานที่ตั้งไว้

5. ผลการประเมินประสิทธิภาพ ประสิทธิผล และคุณค่าของรูปแบบการจัดการเรียนรู้เชิงรุกโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ผลปรากฏโดยภาพรวมอยู่ในระดับมาก ($\overbar{x}$ = 4.35, S.D. = 0.60) ซึ่งสอดคล้องกับสมมติฐานที่ตั้งไว้

**สรุปผลและอภิปรายผล**

**สรุปผล**

จากการวิจัยครั้งนี้ ผลการวิจัยสรุปตามวัตถุประสงค์ของการวิจัยตามลำดับดังนี้

 1. สภาพปัญหาการจัดการเรียนรู้เชิงรุกโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี โดยภาพรวมสภาพปัญหาอยู่ในระดับมาก ข้อที่มีสภาพปัญหาการจัดการเรียนรู้เชิงรุกโรงเรียนมัธยมศึกษาขนาดใหญ่ในระดับมากที่สุดจำนวน 1 ข้อ ได้แก่ การให้ความรู้และชี้แนะในการปฏิบัติงานเพื่อเพิ่มทักษะที่จำเป็นต่อการเปลี่ยนแปลงตามขั้นตอนในการพัฒนาสมรรถนะครู ส่วนข้ออื่น ๆ มีความคิดเห็นอยู่ในระดับมาก

 2. รูปแบบการเสริมสร้างสมรรถนะครูด้านการจัดการเรียนรู้เชิงรุก ของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ผู้วิจัยได้ศึกษาจากการศึกษาแนวคิด ทฤษฎีทั้งในและต่างประเทศ จากนั้นจึงได้กำหนดขั้นตอนของรูปแบบได้ 5 ขั้นตอน เป็นรูปแบบ SEPPS (SEPPS Model) ได้แก่ 2.1) วิเคราะห์สภาพองค์กร (SWOT Analysis-S) หมายถึง การวิเคราะห์สภาพองค์กร เพื่อค้นหา จุดเด่น จุดด้อย หรือสิ่งที่อาจเป็นปัญหา สำคัญในการดำเนินงานสู่สภาพที่ต้องการในอนาคต เพื่อเป็นข้อมูลพื้นฐานในการตัดสินใจในการวางแผน 2.2) การเสริมสร้างพลัง(Empowerment-E) หมายถึง การเสริมสร้างพลังให้ความรู้และชี้แนะในการปฏิบัติงานเพื่อเพิ่มทักษะที่จำเป็นต่อการเปลี่ยนแปลงตามขั้นตอนในการพัฒนาสมรรถนะครูโดยการฝึกอบรมครูเชิงปฏิบัติการ 2.3) การสร้างข้อตกลง (Performance Agreement-P) หมายถึง การสร้างข้อตกลงร่วมกันระหว่างครูผู้สอนกับผู้บริหารสถานศึกษาทำข้อตกลงร่วมกันในการสอนเชิงรุก เพื่อเสริมสร้างวมรรถนะการจัดการเรียนรู้เชิงรุกในชั้นเรียน 2.4) การจัดชุมชนแห่งการเรียนรู้วิชาชีพ (Professional Learning Community-P) หมายถึง การจัดชุมชนแห่งการเรียนรู้วิชาชีพ มีการเรียนรู้ร่วมกันในการจัดการเรียนรู้เชิงรุกโดยใช้กระบวนการชุมชนแห่งการเรียนรู้ในกลุ่มสาระการเรียนรู้เดียวกันขั้นตอน และ 2.5) การนิเทศ กำกับติดตาม (Supervision-S) หมายถึง การนิเทศ กำกับติดตาม นิเทศโดยใช้กระบวนการการนิเทศภายในด้วยกระบวนการชี้แนะและระบบพี่เลี้ยง (Coaching and Monitoring) เป็นการให้คำปรึกษาจากผู้นิเทศ เพื่อนำไปสู่การปรับปรุงการจัดการเรียนรู้เชิงรุก (Active Learning)

3. การประเมินรูปแบบการเสริมสร้างสมรรถนะครูด้านการจัดการเรียนรู้เชิงรุก ของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ผลการประเมินรูปแบบโดยผู้ทรงคุณวุฒิจำนวน 5 คน ใช้ค่าความตรงเชิงเนื้อหา (IOC: Index of Item-Objective Congruence) ปรากฏว่ามีค่าความสอดคล้องของรายข้ออยู่ระหว่าง 0.80 – 1.00 ผู้วิจัยจึงเห็นว่ารูปแบบดังกล่าวสามารถนำไปทดลองกับกลุ่มปฏิบัติการทดลองได้

4. ผลการเปรียบเทียบการทดลองระหว่างก่อนและหลังใช้รูปแบบการเสริมสร้างสมรรถนะครูด้านการจัดการเรียนรู้เชิงรุกของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี มีความแตกต่างกันอย่างมีนัยสำคัญทางสถิติที่ระดับ .01 โดยสมรรถนะครูด้านการจัดการเรียนรู้เชิงรุกหลังใช้รูปแบบการเสริมสร้างสมรรถนะครูด้านการจัดการเรียนรู้เชิงรุก สูงกว่าก่อนการทดลอง ซึ่งสอดคล้องกับสมมติฐานที่ตั้งไว้

5. ผลการใช้รูปแบบการเสริมสร้างสมรรถนะครูด้านการจัดการเรียนรู้เชิงรุกของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ด้านประสิทธิภาพ ประสิทธิผล และคุณค่า ผลปรากฏโดยภาพรวมทุกด้านอยู่ในระดับมาก

5.1 ด้านประสิทธิภาพ โดยภาพรวมค่าเฉลี่ยระดับความคิดเห็นอยู่ในระดับมาก เมื่อพิจารณาเป็นรายข้อ พบว่ารูปแบบที่นำมาทดลองใช้คุ้มค่าและเหมาะสมกับระยะเวลาในการปฏิบัติโครงการ มีค่าเฉลี่ยสูงที่สุด รองลงมารูปแบบที่นำมาทดลองใช้คุ้มค่าและเป็นประโยชน์ต่อการการเสริมสร้างสมรรถนะครูด้านการจัดการเรียนรู้เชิงรุกเพื่อการบริหารสถานศึกษา และรูปแบบที่นำมาทดลองใช้มีความเกี่ยวข้องกับงานในหน้าที่ที่ต้องรับผิดชอบ ตามลำดับ

5.2 ด้านประสิทธิผล โดยภาพรวมค่าเฉลี่ยระดับความคิดเห็นอยู่ในระดับมาก เมื่อพิจารณาเป็นรายข้อ พบว่า รูปแบบที่นำมาทดลองใช้เกิดประโยชน์และส่งผลต่อการพัฒนาคุณภาพผู้บริหาร ครู และนักเรียน มีค่าเฉลี่ยสูงที่สุด รองลงมารูปแบบที่นำมาทดลองใช้สามารถปรับปรุงและพัฒนาให้ดีขึ้นได้อย่างต่อเนื่อง และรูปแบบที่นำมาทดลองใช้เกิดประโยชน์และสร้างความเชื่อมั่นให้กับผู้ปกครอง ตามลำดับ

5.3 ด้านคุณค่า โดยภาพรวมค่าเฉลี่ยระดับความคิดเห็นอยู่ในระดับมากที่สุด รูปแบบที่นำมาทดลองใช้สามารถแก้ปัญหาการเสริมสร้างสมรรถนะครูด้านการจัดการเรียนรู้เชิงรุกของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี มีค่าเฉลี่ยสูงที่สุด รองลงมารูปแบบที่นำมาทดลองใช้ทำให้เกิดความร่วมมือที่ดีในการบริหารสถานศึกษาและรูปแบบที่นำมาทดลองใช้มีความสำคัญต่อการบริหารสถานศึกษา

**อภิปรายผล**

1. สภาพปัญหาการจัดการเรียนรู้เชิงรุกโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรีโดยภาพรวมอยู่ในระดับมาก เมื่อพิจารณาเป็นรายข้อพบว่าสภาพปัญหาที่อยู่ในระดับมากที่สุด ได้แก่ การให้ความรู้และชี้แนะในการปฏิบัติงานเพื่อเพิ่มทักษะที่จำเป็นต่อการเปลี่ยนแปลงตามขั้นตอนในการพัฒนาสมรรถนะครู รองลงมา สำรวจความต้องการในการจัดการเรียนรู้เชิงรุก และการร่วมกันระหว่างครูผู้สอนกับผู้บริหารสถานศึกษาทำข้อตกลงร่วมกันในการสอนเชิงรุกเพื่อจัดการเรียนการสอนในชั้นเรียน ทั้งนี้เป็นเพราะว่า โรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ไม่มีประสิทธิภาพในด้านการวิเคราะห์สภาพองค์กร (SWOT Analysis) การวิเคราะห์ จุดเด่น จุดด้อย หรือสิ่งที่อาจเป็นปัญหาสำคัญในการดำเนินงานสู่สภาพที่ต้องการในอนาคต (Vision) ขาดการในการตัดสินใจในการวางแผน การเสริมสร้างพลัง (Empowerment) ขาดการร่วมมือกันระหว่างครูผู้สอนกับผู้บริหารสถานศึกษาทำข้อตกลงร่วมกันในการสอนเชิงรุก เพื่อจัดการเรียนการสอนในชั้นเรียนการจัดชุมชนแห่งการเรียนรู้วิชาชีพ (Professional Learning Community) สอดคล้องกับผลการวิจัยของวิทยา สมพมิตร และธรินธร นามวรรณ (2565) ได้ทำการศึกษาเรื่อง การพัฒนาโปรแกรมเสริมสร้างสมรรถนะครูด้านการจัดการเรียนรู้แบบ Active Learning สำหรับสถานศึกษา สังกัดสำนักงานเขตพื้นที่การศึกษามัธยมศึกษา เขต 23 ผลการวิจัยพบว่า 1) สภาพปัจจุบันของการจัดการเรียนรู้แบบ Active Learning สำหรับสถานศึกษา สังกัดสำนักงานเขตพื้นที่การศึกษามัธยมศึกษา เขต 23 โดยรวมอยู่ในระดับน้อย ส่วนสภาพที่พึงประสงค์ของการจัดการเรียนรู้แบบ Active Learning สำหรับสถานศึกษาสังกัดสำนักงานเขตพื้นที่การศึกษามัธยมศึกษา เขต 23 โดยรวมอยู่ในระดับน้อย

2. ผลการสร้างรูปแบบการเสริมสร้างสมรรถนะครูด้านการจัดการเรียนรู้เชิงรุกของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ผู้วิจัยได้กำหนดรูปแบบทั้ง 5 องค์ประกอบ ได้แก่ 1) S - SWOT Analysis 2) E - Empowerment 3) P - Performance Agreement 4) P - Professional Learning Community 5) S - Supervision ผู้วิจัยตั้งชื่อรูปแบบนี้ว่า SEPPS MODEL ซึ่งจะเห็นได้ว่าองค์ประกอบทั้ง 5 ขั้นตอนนั้นล้วนมีความสำคัญและจำเป็นอย่างยิ่งที่จะช่วยส่งเสริมสนับสนุนการเสริมสร้างสมรรถนะครูด้านการจัดการเรียนรู้เชิงรุก ในโรงเรียนเพื่อการบริหารสถานศึกษามีประสิทธิภาพและประสิทธิผล เกิดคุณค่าอย่างแท้จริง ทั้งนี้เพราะรูปแบบดังกล่าวได้ดำเนินการสร้างและพัฒนาตามกระบวนการวิจัยและพัฒนารูปแบบ สอดคล้องกับงานวิจัยของมยุรี เจริญศิริ (2563) เรื่อง การพัฒนารูปแบบโรงเรียนชุมชนแห่งการเรียนรู้เชิงวิชาชีพ เพื่อเสริมสร้างสมรรถนะของครูในการจัดการเรียนรู้ตามแนวคิด Active Learning ที่ส่งเสริมความสามารถในการสร้างสรรค์นวัตกรรมของนักเรียนระดับประถมศึกษา พบว่า ความคิดเห็นของครูที่มีต่อรูปแบบอยู่ในระดับมาก

3. การประเมินประสิทธิภาพของรูปแบบการเสริมสร้างสมรรถนะครูด้านการจัดการเรียนรู้เชิงรุก ของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ผลการประเมินรูปแบบโดยผู้ทรงคุณวุฒิจำนวน 5 คน ใช้ค่าความตรงเชิงเนื้อหา (IOC: Index of Item Objective Congruence) ปรากฏว่ามีค่าความสอดคล้องของรายข้ออยู่ระหว่าง 0.80 – 1.00 ซึ่งสอดคล้องกับแนวคิดของโรวิเนลลี และ แฮมเบิลตัน (Rovinelli & Hambleton, 1977) ที่ระบุว่าค่า (IOC) เป็นการหาค่า ความสอดคล้องระหว่าง ข้อคำถามกับวัตถุประสงค์ในแบบสอบถามโดยผู้เชี่ยวชาญ โดยให้ผู้เชี่ยวชาญประเมินความสอดคล้องระหว่างข้อคำถามหนึ่ง ๆ กับวัตถุประสงค์ทุก ๆ ข้อที่มุ่งวัดในแบบสอบถาม

4. ผลการประเมินทดลองหลังใช้รูปแบบการเสริมสร้างสมรรถนะครูด้านการจัดการเรียนรู้เชิงรุก ของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ระหว่างก่อนและหลังมีความแตกต่างกันอย่างมีนัยสำคัญทางสถิติที่ระดับ .01 โดยผลหลังการทดลองสูงกว่าก่อนการทดลอง ซึ่งสอดคล้องกับสมมติฐานที่ตั้งไว้ ทั้งนี้เนื่องจากรูปแบบที่ผู้วิจัยนำเสนอมีความเข้าใจง่าย ไม่ซับซ้อน สามารถทำให้โรงเรียนบรรลุเป้าหมายตามที่กำหนดไว้ได้ ผลจากการปฏิบัติทดลองมีผลดีต่อการพัฒนารูปแบบการจัดการเรียนรู้เชิงรุกโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี เป็นประโยชน์ต่อผู้บริหาร ครู ผู้เรียน ผู้ปกครอง และโรงเรียน สอดคล้องกับงานวิจัยของ อาภากร โพธิ์ดง และ เนรัญชลา จารุจิตร (2565) ได้ทำการศึกษาเรื่อง รูปแบบการพัฒนาสมรรถนะครูนักออกแบบการเรียนรู้ ด้วยการบูรณาการเรียนรู้เชิง ผลการวิจัยพบว่า 1) ความต้องการในการออกแบบการเรียนรู้ของครูผู้สอนจัดให้มีการอบรมที่ส่งเสริมการออกแบบการเรียนรู้ที่กำหนดเทคนิค วิธีการ รูปแบบการสอน ครูได้ลงมือปฏิบัติจริง และนำไปสู่การเขียนแผนการจัดการเรียนรู้ 2) ผลการตรวจสอบคุณภาพของรูปแบบการจัดการเรียนรู้ พบว่า รูปแบบที่พัฒนาขึ้นมีคุณภาพอยู่ในระดับมาก 3) ผลการทดลองใช้รูปแบบการพัฒนาสมรรถนะครูนักออกแบบการเรียนรู้ด้วยการบูรณาการเรียนรู้เชิงรุก พบว่า ความรู้ ความเข้าใจเกี่ยวกับการออกแบบการเรียนรู้ของครูผู้สอนหลังเรียนสูงกว่า ก่อนเรียนอย่างมีนัยสำคัญทางสถิติที่ระดับ .05 ความสามารถในการคิดออกแบบการเรียนรู้ของครูผู้สอนและความสามารถในการเขียนแผนการจัดการเรียนรู้ครูผู้สอนหลังเรียนสูงกว่าเกณฑ์อย่างมีนัยสำคัญทางสถิติที่ระดับ .05

5. ผลการใช้รูปแบบการเสริมสร้างสมรรถนะครูด้านการจัดการเรียนรู้เชิงรุก “SEPPS Model” ของโรงเรียนมัธยมศึกษาขนาดใหญ่สังกัดสำนักงานเขตพื้นที่การศึกษามัธยมศึกษากาญจนบุรี ผลปรากฏโดยภาพรวมอยู่ในระดับมาก ซึ่งสอดคล้องกับสมมติฐานที่ตั้งไว้ เมื่อพิจารณาเป็นรายด้านพบว่า ด้านประสิทธิภาพของรูปแบบโดยภาพรวมอยู่ในระดับมาก ทั้งนี้เนื่องจากรูปแบบที่นำมาทดลองใช้คุ้มค่าและเหมาะสมกับระยะเวลาในการปฏิบัติโครงการ เป็นประโยชน์ต่อการใช้เทคโนโลยีสารสนเทศเพื่อการบริหารสถานศึกษา และรูปแบบที่นำมาทดลองใช้มีความเกี่ยวข้องกับงานในหน้าที่ที่ต้องรับผิดชอบ สอดคล้องกับงานวิจัยของ สิทธิพงษ์ สุพรม (2561) ได้ทำการศึกษาเรื่อง การพัฒนาความสามารถในการเรียนรู้ เชิงรุกในศตวรรษที่ 21 สำหรับนักเรียนชั้นมัธยมศึกษาตอนต้น ผลการวิจัยพบว่า 1) รูปแบบการเรียนรู้ที่พัฒนาขึ้นมีประสิทธิภาพในกระบวนการเรียนรู้และผลสัมฤทธิ์ทางการเรียนอยู่ที่ 83.27/81.73 เปอร์เซ็นต์ 2) นักเรียนที่เรียนด้วยรูปแบบการเรียนรู้ที่พัฒนาขึ้นมีความสามารถในการเรียนรู้แบบเชิงรุกและมีผลสัมฤทธิ์ทางการเรียนสูงกว่านักเรียนที่เรียนด้วยรูปแบบปกติอย่างมีนัยสำคัญทางสถิติที่ระดับ .05 ด้านประสิทธิผลของรูปแบบโดยภาพรวมทุกด้านอยู่ในระดับมาก ทั้งนี้เนื่องจากรูปแบบที่นำมาทดลองใช้เกิดประโยชน์และส่งผลต่อการพัฒนาคุณภาพผู้บริหาร ครู และนักเรียน สามารถปรับปรุงและพัฒนาให้ดีขึ้นได้อย่างต่อเนื่อง เกิดประโยชน์และสร้างความเชื่อมั่นให้กับผู้ปกครอง สอดคล้องกับงานวิจัยของ ยุภาลัย มะลิซ้อน (2563) ได้ทำการศึกษาเรื่อง การพัฒนาสมรรถนะครูผู้สอนด้านการจัดการเรียนรู้เชิงรุกในสถานศึกษา สังกัดสำนักงานเขตพื้นที่การศึกษา ประถมศึกษามหาสารคาม เขต 2 ผลการวิจัยพบว่า การพัฒนาสมรรถนะครูด้านการจัดการเรียนรู้เชิงรุก โรงเรียนบ้านหนองบัวกุดอ้อ อำเภอวาปีปทุม จังหวัดมหาสารคาม โดยใช้กลยุทธ์ในการพัฒนาสมรรถนะครู คือ การนิเทศแบบพี่เลี้ยง พบว่า ครูเป้าหมายสามารถจัดกิจกรรมการเรียนรู้ได้ ตามแผนการจัดการเรียนรู้เชิงรุกและมีพฤติกรรมการสอนดีขึ้นตามลำดับโดยรวมเฉลี่ยอยู่ในระดับมาก ด้านคุณค่าโดยภาพรวมทุกด้านอยู่ในระดับมากที่สุด ทั้งนี้เนื่องจากรูปแบบที่นำมาทดลองใช้สามารถแก้ปัญหาการจัดการเรียนรู้เชิงรุกโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ทำให้เกิดความร่วมมือที่ดีในการบริหารสถานศึกษา และรูปแบบที่นำมาทดลองใช้มีความสำคัญต่อการบริหารสถานศึกษา สอดคล้องกับงานวิจัยของอนุสสรา เฉลิมศรี (2563) ได้ทำการศึกษาเรื่อง การพัฒนาความสามารถในการจัดการเรียนรู้เชิงรุกของครูผู้สอนประถมศึกษาด้วยกระบวนการชุมชนแห่งการเรียนรู้ทางวิชาชีพผลการพัฒนาความสามารถในการจัดการเรียนรู้เชิงรุกของครูผู้สอนวิทยาศาสตร์ในระดับประถมศึกษา พบว่า หลังเข้าร่วมกระบวนการชุมชนแห่งการเรียนรู้ทางวิชาชีพ กลุ่มเป้าหมายมีคะแนนเฉลี่ยความสามารถในการจัดการเรียนรู้เชิงรุกสูงกว่าเกณฑ์ร้อยละ 75 และกลุ่มเป้าหมายมีพัฒนาการความสามารถในการจัดการเรียนรู้เชิงรุกเพิ่มขึ้นหลังจากเข้าร่วมกระบวนการชุมชนแห่งการเรียนรู้ทางวิชาชีพในแต่ละวงรอบย่อยอย่างมีนัยสำคัญทางสถิติที่ระดับ .05

**ข้อเสนอแนะ**

**ข้อเสนอแนะในการนำผลวิจัยไปใช้หรือข้อเสนอแนะเชิงนโยบาย**

 1.1 ในการพัฒนาสมรรถนะครูด้านการจัดการเรียนรู้เชิงรุก เป้าหมายสำคัญอยู่ที่การดำเนินงานอย่างต่อเนื่อง มีการออกแบบการจัดการเรียนรู้เชิงรุกที่กระตุ้นความสนใจของนักเรียน ส่งผลให้เกิดผลที่ดีต่อผู้เรียน

 1.2 แบบจำลองเซฟโมเดล (SEPPS Model) เป็นแบบจำลองหนึ่งที่ใช้ในการเสริมสร้างสมรรถนะครูการจัดการเรียนรู้เชิงรุกได้อย่างมีประสิทธิภาพ ประสิทธิผล และมีคุณค่า ผู้บริหารสถานศึกษาสามารถใช้เป็นนวัตกรรมการบริหารจัดการเรียนรู้เพื่อเป็นประโยชน์ต่อครูในศตวรรษที่ 21 หรือในยุคแห่งการเปลี่ยนแปลง โดยใช้โรงเรียนเป็นฐานในการพัฒนา ผ่านการนำของผู้อำนวยการ และการมีส่วนร่วมของคณะครูทุกคน ซึ่งเป็นปัจจัยสำคัญเพื่อให้บรรลุเป้าหมายและเกิดประโยชน์สูงสุด

 1.3 ผู้บริหารควรจัดให้มีการนิเทศ ติดตามการจัดการเรียนรู้เชิงรุก ของครูผู้สอน อย่างต่อเนื่อง เพื่อจะได้พัฒนาการจัดการเรียนรู้ของครูผู้สอน และพัฒนาผลสัมฤทธิ์ทางการศึกษาของนักเรียน

**ข้อเสนอแนะในการวิจัยต่อไป**

 1. ควรศึกษาการพัฒนารูปแบบด้านการจัดการเรียนรู้เชิงรุกในศตวรรษที่ 21 เพื่อการพัฒนาที่เกิดประสิทธิภาพครบทุกด้านการเรียนรู้ของผู้เรียน

**เอกสารอ้างอิง**

มยุรี เจริญศิริ. (2563). *การพัฒนารูปแบบโรงเรียนชุมชนแห่งการเรียนรู้เชิงวิชาชีพ เพื่อเสริมสร้างสมรรถนะของครูในการจัดการเรียนรู้ตามแนวคิด Active Learning ที่ส่งเสริมความสามารถในการสร้างสรรค์นวัตกรรมของนักเรียนระดับประถมศึกษา*. (วิทยานิพนธ์ปริญญา การศึกษาดุษฎีบัณฑิต). กรุงเทพฯ, มหาวิทยาลัยศิลปากร.

ยุภาลัย มะลิซ้อน. (2563). *การพัฒนาสมรรถนะครูด้านการจัดการเรียนรู้เชิงรุกในสถานศึกษา สังกัด สำนักงานเขตพื้นที่การศึกษา ประถมศึกษามหาสารคาม เขต 2*. (วิทยานิพนธ์ปริญญาการศึกษามหาบัณฑิต). มหาสารคาม, มหาวิทยาลัยมหาสารคาม.

*วิทยา สมพมิตร และ ธรินธร นามวรรณ.(2565).**การพัฒนาโปรแกรมเสริมสร้างสมรรถนะครูด้านการจัดการเรียนรู้แบบ*

*Active Learningสำหรับสถานศึกษา สังกัดสำนักงานเขตพื้นที่การศึกษามัธยมศึกษาเขต 23****,***11(1), 509-520

สิทธิพงษ์ สุพรม. (2561). การพัฒนาความสามารถในการเรียนรู้เชิงรุกในศตวรรษที่ 21 สำหรับนักเรียนชั้นมัธยมศึกษา

ตอนต้น. *วารสารวิจัยและประเมินผลอุบลราชธานี, 7*(2), 49-58.

สำนักงานเขตพื้นที่การศึกษามัธยมศึกษากาญจนบุรี (17 สิงหาคม 2565). *แผนปฏิบัติการประจำปีงบประมาณ 2565. สืบค้นจาก http://www.sesaok.go.th/.*

สำนักงานคณะกรรมการข้าราชการครูและบุคคลากรทางการศึกษา (17 สิงหาคม 2565). *คู่มือการดำเนินการตามหลักเกณฑ์และวิธีการประเมินตำแหน่งและวิทยฐานะข้าราชการครูและบุคลากรทางการศึกษาตำแหน่งครู. สืบค้นจาก https://otepc.go.th/th/.*

อาภากร โพธิ์ดง และ เนรัญชลา จารุจิตร. (2565). *รูปแบบการพัฒนาสมรรถนะครูนักออกแบบการ เรียนรู้ด้วยการบูรณาการเรียนรู้เชิงรุก. Journal of Social Science and Buddhistic Anthropology, 7(8),373-388*

*อนุสสรา เฉลิมศรี. (2563). การพัฒนาความสามารถในการจัดการเรียนรู้เชิงรุกของครูประถมศึกษา ด้วยกระบวนการชุมชนแห่งการเรียนรู้ทางวิชาชีพ. (วิทยานิพนธ์ปริญญาปรัชญาดุษฎีบัณฑิต). กรุงเทพฯ, มหาวิทยาลัยศรีนครนทรวิโรฒ.*

Procsi. (1998). ADKAR: a model for change in business, government, and our community.

*Nursing management*, *50*(4), 28-35.